Rikunarita-ORG/Wikinium huggingface dataset:
# Prezidanta baloto de 2012 en Francio

La **Prezidanta baloto de 2012 en Francio** estis la deka prezidanta baloto de la kvina respubliko de Francio.

Post vigla kampanjo de 10 kandidatoj, kiuj ĉiuj sukcesis arigi 500 subskribojn de urbestroj, la 22-an de aprilo 2012, ĉiu franca civitano ekipita de sia balotrajtiga karto (havebla ekde plenaĝo) estis petita por voĉdoni en sia propra urbo.

Ĉar neniun kandidaton trafis la absoluta majoritato (pli ol 50 % de la nesindetenaj voĉdonoj), alia baloto okazis du semajnojn poste, t.e. la 6-an de majo 2012. Dum la dua baloto la du plej sukcesaj kandidatoj de la unua baloto kontraŭstaras. Ĉi foje, temis pri la maldekstraflanka François Hollande kaj la dekstraflanka Nicolas Sarkozy.

Oni kalkulis 18 004 656 voĉdonojn por François Hollande, t.e. 51,63 %. Nicolas Sarkozy, siaflanke, trafis 48,37 %. Tial, la 6-an de majo 2012, **François Hollande** fariĝis nova prezidanto de la franca respubliko ĝis 2017.

## Unua raŭndo

79,47 % (t.e. 36 585 858) de francaj civitanoj kun balotrajto (t.e. 46 037 545) voĉdonis en tiu unua baloto.

* **Eva Joly**
Eŭropo Ekologio La Verduloj (maldekstra)
2,31 % de la nesindetenaj voĉdonoj.
* **Marine Le Pen**
Front National (ekstremdekstra)
17,90 %
* **Nicolas Sarkozy**
Union pour un mouvement populaire (dekstra)
27,18 %
* **Jean-Luc Mélenchon**
Fronto de Maldekstro (maldekstre maldekstra)
11,11 %
* **Philippe Poutou**
Nouveau Parti anticapitaliste (ekstremmaldekstra)
1,15 %
* **Nathalie Arthaud**
Lutte ouvrière (ekstremmaldekstra)
0,56 %
* **Jacques Cheminade**
Solidareco kaj Progreso
0,25 %
* **François Bayrou**
Mouvement démocrate (centra)
9,13 %
* **Nicolas Dupont-Aignan**
Debout la République (dekstra)
1,79 %
* **François Hollande**
Parti socialiste (maldekstra)
28,63 %

## Dua raŭndo

80,35% de partopreno.

* **François Hollande**
Parti socialiste (maldekstra)
51,63 % de la nesindetenaj voĉdonoj.
* **Nicolas Sarkozy**
Union pour un mouvement populaire (dekstra)
48,37 % de la nesindetenaj voĉdonoj.

## Vidu ankaŭ

* Prezidanta baloto de 2007 en Francio
* Prezidanta baloto de 2017 en Francio
# FIFA

| Federacio Internacia de Futbalo Asocia |
| --- |
| Fédération Internationale de Football Association |
|  |
|  |
|  |
| **metaorganizaĵo internacia sporta federacio federacio de futbalo neprofitcela organizaĵo**  |
| Komenco | 21-a de majo 1904 vd |
| Geografia situo | CH1903: 685769 / 248460 (mapo)47.3813888888898.5744444444444 |
|
Mapo de FIFA kun la ses konfederacioj. |
| Lando*j* | Svislando vd |
| Sidejo | Zuriko   Svislando |
|

|  |  |
| --- | --- |
| Fédération Internationale de Football Association (Zuriĥo)DEC

|  |
| --- |
|  |

 |

 |
| Wikimedia | © OpenStreetMapFederacio Internacia de Futbalo Asocia |
| Tipo | sporto (futbalo) |
| **Moto** | For the Game. For the World. |
| **Ĝenerala*j* Sekretario*j | Mattias Grafstrom (en)  (2024–)  vd |
| Estro | Gianni Infantino (ekde la 26-a de februaro 2016) |
| **Lingvoj** |
angla araba franca germana hispana |
| **Filioj** | CONCACAF CAF Azia Futbala Konfederacio CONMEBOL UEFA Oceania Futbal-Konfederacio  vd |
| **Posedatoj** | FIFA headquarters (en)   vd |
|

| [Montri]  Premioj |
| --- |
|  | * (2012)  'Verschlossene Auster' award (en)

vd |

 |
| Retejo |  |
|  |

La **Fédération Internationale de Football Association** (esperante **Federacio Internacia de Futbalo Asocia**) aŭ simple **FIFA** estas metaorganizaĵo, internacia sporta federacio kaj la rega instanco de la sporto futbalo. Ĝia ĉefsidejo estas Zuriko, Svislando.

La organizaĵo funkcias kune kun regionaj filioj, kiuj kontrolas disvolvadon de futbalo en diversaj partoj de la mondo. La ses konfederacioj, kiuj konsistigas FIFA-n, estas:

* AFC - (Azio)
* CAF - (Afriko)
* CONMEBOL - (Sudameriko)
* CONCACAF - (Nordameriko, Centra Ameriko kaj Antiloj)
* OFC - (Oceanio)
* UEFA - (Eŭropo)

FIFA organizas, inter aliaj, la jenajn futbal-konkursojn:

1. FIFA Mondpokalo
2. Olimpika Futbal-Turniro
3. Futbala Mond-Ĉampionado Junulara
4. Futbala Mond-Ĉampionado Sub-17-jaraĝa
5. Virina Mondpokalo de FIFA.
6. Futbala Virina Mond-Ĉampionado Sub-19-jaraĝa

FIFA ankaŭ antaŭenigas la sporton, reguligas la transdonadon de futbalistoj inter teamoj, kaj eldonas la premion FIFA Monda Ludanto de la Jaro.

La regulojn de futbalo regas la Internacia Komitato de Futbalo Asocia (IFAB), kiun konsistigas kvar reprezentantoj el FIFA, kaj po unu el la Angla Futbala Asocio, la Skota Futbala Asocio, la Futbala Asocio de Kimrio kaj la Irlanda Futbala Asocio.

## Vidu ankaŭ

* NF-Ligo

## Eksteraj ligiloj

* retejo de la federacio (angle, arabe, france, germane kaj hispane)
# Futbala Mondpokalo 1982

| Monda Ĉampionado de Futbalo 1982 *Copa del Mundo de Fútbol - España 82* |
| --- |
|    |
| **Turniraj detaloj** |
| **Loko** |  Hispanio |
| **Datoj** | 13-a de junio - 11-a de julio 1982 |
| **Teamoj** | 24 (el 6 konfederacioj) |
| **Ejoj** | 14 (en 14 urboj) |
| **Finaj pozicioj** |
| **Ĉampiono**  | **Italio (3-a ĉampioneco)** |
| **Dua pozicio**  |  Ok. Germanio |
| **Tria pozicio**  |  Pollando |
| **Kvara pozicio** |  Francio |
| **Turniraj statistikoj** |
| **Matĉoj** | 52 |
| **Goloj** | 146  (2,81 matĉe) |
| **Spektantoj** | 2 109 723  (40 572 matĉe) |
| **Golreĝo(j)** |  Paolo Rossi (6 goloj) |
| **Plej bona ludisto** |  Paolo Rossi |
|  |

La **12-a Vira Futbala Mondpokalo** okazis inter la 13-a de junio kaj la 11-a de julio 1982 en Hispanio. La teamo de Italio gajnis la pokalon en la finalo kontraŭ tiu de Okcidenta Germanio. La finalo okazis en Madrido. La pola teamo estis en tria pozicio, kaj la franca en kvara pozicio.
# Flago de Islando

18:25
La **flago de Islando** (islande *Íslenskifánin*) estis oficiale priskribita en la leĝo № 34, metita la 17-an de junio 1944, la tago kiam Islando iĝis respubliko.

La unua nacia flago de Islando estis blanka kruco sur profunda blua fono. Ĝi unue estis montrita en parado en 1897. La moderna flago originas de 1915, kiam ruĝa kruco estis metita en la blanka kruco de la origina flago. Ĝi estis adoptita en 1918 kaj iĝis la nacia flago kiam Islando ricevis sendependecon de Danio en 1944. Por la islandanoj la koloroj de la flago reprezentas vizion de la pejzaĝo de la lando. La koloroj reprezentas 3 el la elementoj kiuj ĉeas la insulon. Ruĝa estas la fajro produktita de la vulkanoj de la insulo, blanka memoras la glacion kaj neĝon kiu kovras Islandon, kaj blua por Atlantiko.